พอดีกินยาคุมหมดแผงแล้ว แต่ประจำเดือนมาช้า พอประจำเดือนมา ก็มาแค่นิดเดียวอยู่2-3วัน แล้วก็หาย หลังจากประจำเดือนหยุดแล้วผ่านไป 1อาทิตย์ ก็มาอีกรอบ มาๆหยุดๆแบบนี้เกือบจะ2อาทิตย์ อยากทราบว่าเกิดจากสาเหตุอะไร แล้วทำยังไงให้มาปกติ สามารถกินยาคุมเพื่อให้มาปกติได้ไหม หรือ ต้องรอให้ประจำเดือนหมดก่อน
สวัสดีค่ะ อาการเลือดออกผิดปกติขณะรับประทานยาคุมกำเนิดอาจเกิดจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นแนะนำสังเกตลักษณะเลือดที่ออกว่ามากน้อยเพียงใดแล้วหยุดไปเองหรือไม่ การเริ่มรับประทานยาคุมนั้นควรรับประทานต่อจากแผงที่แล้วโดยห่าง 7 วันหรือทันทีขึ้นกับว่าเป็น 21 หรือ 28 เม็ด หากไม่แน่ใจสามารถซื้อชุดตรวจการตั้งครรภ์มาตรวจเองเบื้องต้นก่อนเริ่มยาคุมแผงใหม่ได้ว่าไม่ได้มีการตั้งครรภ์ หากเริ่มช่วงอื่นของเดือนก็ควรรับประทานติดต่อกันอย่างน้อย 7 วันก่อนหากเลือดยังออกอยู่ไม่หยุด ออกมาเยอะจนต้องใช้ผ้าอนามัย เลือดมีกลิ่นคาวมาก น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติมการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ในช่วงที่มีเลือดออก